નવી દિલ્હી: જગદિશ ટાઈટલરને આંચકા રૂપ એક ઘટનામાં ટ્રાયલ કોર્ટે ૧૯૮૪ના સિખ વિરોધી રમખાણોના કેસમાં તેમને ક્લિન ચીટ આપતા સીબીઆઈના ક્લોઝર રિપોર્ટને ફગાવી દીધો હતો. એડિશનલ ચીફ મેટ્રોપોલિટન મેજિસ્ટ્રેટે પાછળથી સીબીઆઈનો ક્લોઝર રિપોર્ટ સ્વીકારવાનો ઈન્કાર કર્યો હતો અને આ કેસમાં વધુ તપાસ આગળ કરવા સીબીઆઈને આદેશ આપ્યો હતો. આ કેસમાં સીબીઆઈનો આ ત્રીજો ક્લોઝર રિપોર્ટ હતો અને તે ૨૪મી ડિસેમ્બર, ૨૦૧૪ના રોજ દાખલ કરાયો હતો. અગાઉના બે ક્લોઝર રિપોર્ટ, જેમાં ટાઈટલરને ક્લિન ચીટ આપવામાં આવી હતી તેને પણ કોર્ટે ફગાવી દીધા હતા.